Meie maja trepikodade remont, minu kavandite järgi, on juba ammu valmis. Nüüd siis ka lubatud pildimaterjal. Tegin fotosid trepikodadest enne ja pärast remonti.
#000000
Üle 40 aasta remontimata kortermaja Pikk 74 trepikodade kujunduses võtsin aluseks 60ndate stiili, kuna maja valmis 1967. aastal. Tol ajal olid moes aplikatsioonid. Elektrikappide plekist uksed tundusid just õige kohana, et nendele midagi maalida. Esialgu oli mõte kujutada 60ndate poplauljaid ja -näitlejaid või kirjutada lühikesi tekste – majas elavate inimeste mälestusi. Näiteks üks vanaproua meie majast rääkis, et tema nooruses lauldi ja mängiti avatud akendel tihti kitarri. Kuid mõlemad ideed tundusid teostuslikult üsna keerulised.
#000001
Ma ei tahtnud kuidagi loobuda ideest, et trepikojad võiksid olla kuidagi maja ajaloo või ümbrusega seotud. Nii tekkiski mõte tuua meie õue kased koridori seintele. Kaskede must-valged tüved sobisid hästi kokku ka minu poolt valitud põrandaplaatide maleruudustikuga. Kuna maja ehitamise ajal oli ühte trepikotta põrandaplaatidest laotud ka maja valmimise aastanumber, siis otsustasin jätkata seda traditsiooni igas trepikojas.
#000002
Lisaks mustale ja valgele, mis on läbivateks värvideks kõigis trepikodades, valisin seinavärviks taevasinise. Sügisel valmivate ülejäänud kahe trepikoja värviks saab oliivroheline. Igasse trepikotta lisasin ka ühe eristava detaili. Ühes trepikojas on selleks linnu pesakast, teises kass, kes luurab lindu. Meie enda trepikotta tuleb ilmselt valge koer nagu meie Haiku.
#000003
Eelmisel reedel käisime Tarieli ja Haikuga Pärnus. Jalutasime linnas ja parkides, sõime Georgis. Vanad ajad tulid meelde, siis kui ma Non Gratas õppides ühe aasta Pärnus elasin, ja vahel just selles kohas söömas käisin.
#000004
Leidsime ühe sõbra abiga Raeküla ranna, kus oli nii mõnusalt vähe rahvast ja meie rõõmuks sekka ka mõni koer. Nii et Haiku võis seal rahulikult rannamõnusid nautida. Kui ära väsisime, siis puhkasime jalga. Pärnus on nii palju kauneid puumaju. Ilus päev oli!
#000005
Reedel saatsin viimased illustratsioonid teele ja laupäeval olin vaba! Peale pikka joonistamis-perioodi on nii hea end lõdvaks lasta ja korraks töölauast eemalduda. Meil oli Tarieliga nii tore päev Kilingi-Nõmmes. Väike armas linn, soe päike, meeldivad inimesed, mahe mussoon ja jäätisekokteil. Oli tunne nagu oleks just see minu suve esimene tõeline vaba päev : ) Öösel tagasi sõites käisime ühes väikses järves ujumas ja vaatlesime teerajal hüppavaid imepisikesi musti konnapoegi ; ) Neid oli mustmiljon.
#000006
2020 – aasta, mil maailm muutus
Värsked kommentaaridMonika, Šveitsi valge lambakoer PärtuArhiiv
#000007
Monika, Šveitsi valge lambakoer Pärtu
#000009